CELEX: 31993R1568
Language: el
Date: 1993-06-14 00:00:00
Title: ΚΑΝΟΝΙΣΜΟΣ (ΕΟΚ) αριθ. 1568/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τροποποίηση του κανονισμού (ΕΟΚ) αριθ. 2332/92 περί των αφρωδών οίνων των παραγομένων στην Κοινότητα καθώς και του κανονισμού (ΕΟΚ) αριθ. 4252/88 σχετικά με την παρασκευή και εμπορία κρασιών λικέρ που παράγονται στην Κοινότητα

Avis juridique important

|

31993R1568

ΚΑΝΟΝΙΣΜΟΣ (ΕΟΚ) αριθ. 1568/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τροποποίηση του κανονισμού (ΕΟΚ) αριθ. 2332/92 περί των αφρωδών οίνων των παραγομένων στην Κοινότητα καθώς και του κανονισμού (ΕΟΚ) αριθ. 4252/88 σχετικά με την παρασκευή και εμπορία κρασιών λικέρ που παράγονται στην Κοινότητα  

Επίσημη Εφημερίδα αριθ. L 154 της 25/06/1993 σ. 0042 - 0042 Φινλανδική ειδική έκδοση: Κεφάλαιο 3 τόμος 50 σ. 0088  Σουηδική ειδική έκδοση: Κεφάλαιο 3 τόμος 50 σ. 0088 

ΚΑΝΟΝΙΣΜΟΣ (ΕΟΚ) αριθ. 1568/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τροποποίηση του κανονισμού (ΕΟΚ) αριθ. 2332/92 περί των αφρωδών οίνων των παραγομένων στην Κοινότητα καθώς και του κανονισμού (ΕΟΚ) αριθ. 4252/88 σχετικά με την παρασκευή και  εμπορία κρασιών λικέρ που παράγονται στην ΚοινότηταΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  την γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι τα άρθρα 11 και 16 του κανονισμού (ΕΟΚ) αριθ. 2332/92 (4), και το άρθρο 6 παράγραφος 2 του κανονισμού (ΕΟΚ) αριθ. 4252/88 (5), καθορίζουν τη μέγιστη περιεκτικότητα σε θειώδη ανυδρίτη των αφρωδών οίνων και των οίνων λικέρ- ότι αυτά τα ίδια άρθρα  προβλέπουν ότι η Επιτροπή θα υποβάλει, πριν από την 1η Απριλίου 1993, έκθεση στο Συμβούλιο σχετικά με την εν λόγω περιεκτικότητα, η οποία θα συνοδεύεται, ενδεχομένως, από προτάσεις- ότι φαίνεται σκόπιμο να υπάρχει συνέπεια μεταξύ των προτεινόμενων  μέτρων και εκείνων που υποχρεούται να θεσπίσει η Επιτροπή προσεχώς- ότι, για το λόγο αυτό, ενδείκνυται να μεταφερθεί η προαναφερόμενη καταληκτική ημερομηνία- ότι πρέπει να γίνει το ίδιο για την καταληκτική ημερομηνία της 1ης Σεπτεμβρίου 1993 που  αναφέρεται στο άρθρο 17 παράγραφος 3 του κανονισμού (ΕΟΚ) αριθ. 2332/92,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2332/92 τροποποιείται ως εξής:  1. στο άρθρο 11 παράγραφος 3, οι ημερομηνίες της 1ης Απριλίου 1993 και της 1ης Σεπτεμβρίου 1993 αντικαθίστανται από εκείνες της 1ης Απριλίου 1994 και της 1ης Σεπτεμβρίου 1994, αντιστοίχως- 2. στο άρθρο 16 παράγραφος 3, οι ημερομηνίες της 1ης Απριλίου 1993 και της 1ης Σεπτεμβρίου 1993 αντικαθίστανται από εκείνες της 1ης Απριλίου 1994 και της 1ης Σεπτεμβρίου 1994, αντιστοίχως- 3. στο άρθρο 17 παράγραφος 3, η ημερομηνία της 1ης Σεπτεμβρίου 1993 αντικαθίσταται από εκείνη της 1ης Σεπτεμβρίου 1994.  Άρθρο 2  Ο κανονισμός (ΕΟΚ) αριθ. 4252/88 τροποποιείται ως εξής:  Στο άρθρο 6 παράγραφος 2, οι ημερομηνίες της 1ης Απριλίου 1993 και της 1ης Σεπτεμβρίου 1993 αντικαθίστανται από εκείνες της 1ης Απριλίου 1994 και της 1ης Σεπτεμβρίου 1994, αντιστοίχως.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 14 Ιουνίου 1993.  Για το Συμβούλιο Ο Πρόεδρος B. WESTH (1) ΕΕ αριθ. C 80 της 20. 3. 1993, σ. 52.(2) ΕΕ αριθ. C 150 της 31. 5. 1993.(3) ΕΕ αριθ. C 129 της 10. 5. 1993, σ 25.(4) ΕΕ αριθ. L 231 της 13. 8. 1992, σ. 1.(5) ΕΕ αριθ. L 373 της 31. 12. 1988, σ. 59. Κανονισμός όπως τροποποιήθηκε τελευταία  από τον κανονισμό (ΕΟΚ) αριθ. 1759/92 (ΕΕ αριθ. L 180 της 1. 7. 1992, σ. 31).